तैयार?
आप ख़ुश हैं कि आपका नाम मैजिक जॉनसन है?
मुझे लगता है कि इससे आप पर दबाव पड़ता होगा।
हाँ।
लेकर्स 32
देवियों और सज्जनों, आप उन्हें जानते हैं, उनसे प्यार करते हैं।
कृपया नंबर 32 का स्वागत कीजिए, अर्विन ''मैजिक'' जॉनसन!
यह रहे!
-मैजिक। मैजिक। -मैजिक।
मैजिक जॉनसन, मैं उन जैसा ही बनना चाहता हूँ।
मैजिक जॉनसन, महान, मिथक, अपूर्व।
मैजिक
मैजिक जॉनसन का बास्केटबॉल पास करने का अंदाज़ ही अलग था।
वह तेज़, तुरंत और शानदार तरीके से पास करते थे।
मैजिक यह मुँह पर मुस्कान लिए करते थे। वह यह ख़ुशी से करते थे।
लोग उनके साथ रहकर ख़ास बन जाते थे।
ख़ुद उनके बारे में कथाएँ फैल जाती थीं,
क्योंकि वे इस मिथक किरदार की टीम में थे।
जिस तरह से वह ये खेल खेलता था।
मैजिक के नो-लुक पास ऐसा प्रतीत करवाते थे मानो वह दिव्यदृष्टा था, समझे?
सभी एनबीए को बदलने का श्रेय माइकल जॉर्डन को देना चाहते हैं।
पर, दरअसल यह खेल तब बदला, जब मैजिक जॉनसन आए।
मैं शिकागो बुल्स फ़ैन था, पर यह मानना पड़ेगा,
कि मैजिक जॉनसन काफ़ी शानदार थे।
कैलिफ़ोर्निया इमैजिकजे
यह रहे! मैजिक मैन।
और आप यह जानते हैं कि हम सर्वश्रेष्ठ हैं!
आख़िरकार मैजिक में विश्वास किया
उन्होंने अपने खेल में सभी खिलाड़ियों को पीछे छोड़ दिया था।
और लॉस एंजलिस में इस मुक़ाम तक पहुँचना बहुत बड़ी बात थी।
वह अभी भी लॉस एंजलिस के सबसे प्रसिद्ध एथलीट हैं।
इस शहर में सभी उनसे प्यार करते हैं। ऐसा कोई नहीं है जो मैजिक को पसंद नहीं करता है।
उनका नाम "मैजिक" नहीं था। उनका नाम था अर्विन जॉनसन जूनियर।
और अगर आप ध्यान दें, मैंने अर्विन और मैजिक कहा।
वे दोनों अलग-अलग व्यक्तित्व हैं।
मैजिक को भीड़ पसंद है,
उसे बास्केटबॉल खिलाड़ी बनना पसंद है।
अर्विन को इससे दूर रहना पसंद है।
अर्विन और मैजिक दो बेहद अलग लोग हैं।
मैजिक कैमरे के सामने आता है, बड़ी मुस्कान के साथ,
हँसता रहता है, उसे ध्यान आकर्षित करना पसंद है।
अर्विन बेहद अधीर है और
वह बहुत ज़्यादा धौंस जमाता है।
उसने तुम्हें बेहद परेशान किया, है न?
हम उसे मैजिक नहीं बुलाते हैं। वह अर्विन है और कभी-कभी तो अन्य नामों से भी बुलाते हैं।
अर्विन को हारना पसंद नहीं है। उसे हारना बिल्कुल पसंद नहीं है।
चाहे वह चेकर्स ही क्यों न हो…
अर्विन "मैजिक" जॉनसन को आसानी से मिलने वाली चीज़ें पसंद नहीं थीं।
और पक्का उसे ज़िंदगी में काफ़ी कम चीज़ें आसानी से मिली होंगी।
जो भी चीज़ें आपको आसानी से और तुरंत मिलें,
वे उतनी ही जल्दी आपसे छीनी जा सकती हैं।
वह अर्विन है।
मैं उसे मैजिक नहीं बुलाता हूँ,
क्योंकि मैजिक वह किरदार है जो बास्केटबॉल खेलता था।
वह एक सुपरहीरो जैसा है।
अगर इसे ही मैजिक कहते हैं, तो मैं वही हूँ।
दे कॉल मी मैजिक
अर्विन जॉनसन ने दूर से पास दिया!
लैंसिंग, मिशिगन
जॉनसन नेट की तरफ़ बढ़ते हैं। वह फ़िलहाल बेहतरीनों में से एक,
शायद सबसे बेहतरीन ऑल-अराउंड कॉलेज बास्केटबॉल खिलाड़ी हैं।
यह अफ़वाहें हैं कि यह आपका आख़िरी कॉलेज गेम था
और अब आप मिशिगन स्टेट से जा रहे हैं।
मिशिगन स्टेट यूनिवर्सिटी 11 मई, 1979
हाँ।
इसे ऊपर करो।
हाँ, मैं अपने साथी खिलाड़ियों को नमस्ते कहना चाहूँगा।
और तुम सब कैसे हो?
सभी को सुप्रभात। आज काफ़ी गर्मी है।
और मैं कहना चाहूँगा कि…
यह काफ़ी कठिन रहा है।
यह…
मैं काफ़ी मुश्किलों से गुज़र रहा हूँ।
छात्र, पूरा समुदाय,
सभी जानना चाहते हैं कि मैं क्या करूँगा, पर…
क्या मिशिगन स्टेट के फ़ैन अपने सबसे पसंदीदा खिलाड़ी,
अर्विन "मैजिक" जॉनसन को खो देंगे?
विजय के जयकारों या निराशा के आँसुओं के साथ,
कईयों का यह मानना है कि शायद इस साल की एनबीए भर्ती में
जॉनसन सबसे पहले चुने जाएँगे।
जिन टीमों की उन्हें चुनने की सबसे ज़्यादा संभावनाएँ हैं, वे हैं लेकर्स या बुल्स।
एनबीए भर्ती के लिए तैयार
मैं कभी नहीं भूलूँगा कि सभी उस भर्ती को लेकर कितने उत्तेजित थे।
पैट राइली लेकर्स सहायक कोच 1979-1981
क्योंकि हमारे पास अर्विन ''मैजिक'' जॉनसन को चुनने का मौका था।
सिक्का उछालकर एनबीए भर्ती शुरू होगी
सन 78, 79 के सीज़न के अंत में…
रॉड थोर्न बुल्स जनरल मैनेजर 1978-1985
…दो टीमों ने यह फ़ैसला लेने के लिए सिक्का उछाला कि कौन पहले चुनेगा।
तो, लेकर्स और बुल्स सिक्का उछालने वाले थे।
कोर्ट में मैजिक का अंदाज़ शिकागो में नई जान डालेगा
अगर उन्होंने पेशेवर मैच खेलने हेतु जल्दी कॉलेज छोड़ा।
अनिश्चितताएँ अर्विन को परेशान कर रही हैं
मुझे इस बारे में ज़्यादा सोचने का समय नहीं मिला,
पर शायद यही समय-सीमा है इसलिए मुझे…
आज ही जवाब देना पड़ा।
शिकागो
बिल शार्मन और मेरे बीच बातचीत हुई थी।
बिल लेकर्स का जनरल मैनेजर था, और मैंने बिल से कहा,
"क्या पहले मैं टॉस पर बोली लगाऊँ?"
क्योंकि हम अपने फ़ैन को निर्णय लेने दे रहे थे
कि हम चित्त या पट्ट चुनेंगे।
चूँकि एनबीए कमिश्नर लैरी ओ'ब्रायन सिक्का उछालने के लिए तैयार थे,
दोनों टीमें फ़ोन पर इंतज़ार कर रही थीं, और बुल्स जीएम रॉड थॉर्न ने बोली लगाई।
मैं हमेशा पट्ट चुनता था।
हमारे फ़ैन ने कहा, "चित्त चुनो।"
चलो शिकागो का फ़ैसला सुनें।
-शिकागो चित्त चुनती है। -शिकागो चित्त चुनती है।
न्यूयॉर्क में, कमिश्नर ने सिक्का उछाला।
लॉस एंजलिस
लेकर्स के लिए, वह वो इंसान था…
जैरी वेस्ट लेकर्स जनरल मैनेजर 1982-1994
…जो इस टीम का भाग्य बदलने वाला था।
और जब कोई आपको "मैजिक" उपनाम दे,
तो और क्या उम्मीद कर सकते हैं?
अब हम टॉस करेंगे।
यह पट्ट है!
ऑफ़-सीज़न में, कुछ लेकर दुआएँ कबूल हो गई थीं।
अब लॉस एंजलिस के पास मैजिक को चुनने का पहला हक़ है।
लेकर्स अचानक क़िस्मतवाले हो गए; क्या यह मैजिक है?
ठीक है, तो अगले सीज़न…
मैं… आज, मैं हार्डशिप के लिए आवेदन करूँगा।
मैं पेशेवर बनने वाला हूँ।
अभी दोपहर के ठीक बारह बजे हैं।
25 जून, 1979
अभी आधिकारिक रूप से भर्ती शुरू होगी। मैं सभी फ़ैन का स्वागत करना चाहूँगा
जो इसमें शामिल होकर इस भर्ती को सफल बनाने में मदद करना चाहते हैं।
पहला - एलए जॉनसन, अर्विन
सबसे पहले लॉस एंजलिस लेकर्स चुनेंगे।
लॉस एंजिलस लेकर्स ने अर्विन "मैजिक" जॉनसन को चुना है,
मिशिगन स्टेट से, 6'8'', 200 पाउंड के।
नैशनल बास्केटबॉल एसोसिएशन के सबसे पहले खिलाड़ी के रूप में,
आज लॉस एंजिलस लेकर्स ने
मिशिगन स्टेट के अर्विन "मैजिक" जॉनसन को चुना है।
मैं अर्विन "मैजिक" जॉनसन हूँ,
पर मेरा असली नाम अर्विन जॉनसन जूनियर है।
लॉस एंजलिस 1979
जब लेकर्स ने मुझे भर्ती किया था और जब मैं एलए में प्लेन से उतरा,
हे भगवान!
मुझे आकर साबित करना पड़ा कि मैं एनबीए में खेल सकता हूँ
और लेकर्स का नेतृत्व कर सकता हूँ।
मैं सच में नहीं चाहती थी कि वह जाए।
वह बस 19 साल का था।
क्रिस्टीन जॉनसन माँ
पहली बार अपने घर, अपने परिवार से दूर जा रहा था।
और मुझे पता नहीं था कि मेरे बेटे के साथ क्या होने वाला था।
एलए लेकर्स ने सबसे पहले चुना। उन्होंने अर्विन "मैजिक" जॉनसन को लिया।
और एक ऐसा युवक जो बेहद दिलचस्प है।
वह एक शानदार इंसान है।
वह पूरे दक्षिणी कैलिफ़ोर्निया को जीवंत कर रहा है।
यह देख रहे हो? मुझ पर इसका जुनून सवार है।
अगर मैं सुपरमैन होता, तो मेरे सीने पर "एस" होता।
पर मैं सुपरमैन नहीं हूँ। मैं स्नूपरमैन हूँ…
स्नूप डॉग लेकर्स सुपरफैन
…और यह मेरा चिह्न है।
लेकर गैंग।
मैजिक के बारे में मैंने सबसे पहले 1978 में सुना था।
जब वह कॉलेज में खेल रहा था।
और फिर अगले साल 1979 में।
जब लेकर्स ने मैजिक जॉनसन को लिया, लोग बेहद उत्तेजित हो गए थे।
तो यह रहा।
एल.ए. अपने पहले मैजिक पल का जश्न मनाता है
मुझे याद है जब वह पहली बार आया था,
यह अफ़वाह थी कि अर्विन "मैजिक" जॉनसन
समर लीग गेम में आने वाला है।
मैं गेम खेलने के लिए जा रहा था, और मैंने अपने ट्रेनर से पूछा,
"वैसे, कितने लोग गेम देखने आते हैं?"
और उन्होंने कहा, "वैसे, गेम देखने के लिए लगभग 100, 200 लोग आते हैं।"
वह जगह भरी हुई थी, 2,500 से 3,000 लोग, केवल खड़े होने की जगह थी,
एलए की भीड़, और वह पैदल आ रहा था।
और उसके पीछे कई सौ बच्चे थे।
आप यह महसूस कर सकते थे कि कुछ अलग होने वाला था।
आप इसे महसूस कर सकते थे।
मैं बेशक़ तैयार रहूँगा,
ख़ासकर अगर मेरे फ़ैन उतने ही शानदार होंगे जितना आज थे।
आपके फ़ैन, वे यहाँ मौजूद होंगे?
कूपर का साक्षात्कार। टेक वन।
माफ़ करना।
माइकल कूपर लेकर्स गार्ड 1978-1990
माइकल कूपर। लॉस एंजलिस लेकर्स। उर्फ़ डार्क गेबल।
उर्फ़ लॉकडाउन मदरफ़कर। उर्फ़ बक नेकेड।
हम लॉकर रूम में बैठे थे, और वह अभी तक पहुँचा नहीं था।
तो, हम वहाँ बैठे थे।
लेकर्स के साथ यह मेरा दूसरा साल होने वाला था।
और मुझे पता था कि कुछ होने वाला है।
हमें पता था कि मैजिक पार्किंग लॉट में था…
करीम अब्दुल-जबार लेकर्स सेंटर 1975-1989
…क्योंकि हम उसके प्लेयर पर गाना बजते हुए सुन सकते थे।
मेरे पास यह बड़ा म्यूज़िक प्लेयर था जो मैंने लैंसिंग, मिशिगन से खरीदा था।
और उस समय मैं पार्लियामेंट-फंकाडेलिक्स बजा रहा था।
पार्लियामेंट-फंकाडेलिक्स उसका पसंदीदा दल था।
पर करीम को शांत संगीत पसंद था, समझे?
पहले आप वह संगीत सुनते हैं, और फिर अचानक, वह अंदर आता है।
फ़्लैशलाइट
करीम काफ़ी शांत रहता था, तो… वह बहुत कम बोलता था।
तो, उसने बस मेरी तरफ़ देखा और कहा, "ए नए खिलाड़ी, गाना बजाना बंद करो!"
वह सबको अपना परिचय देने लगा,
और उसने कहा, "ए, मैं मैजिक हूँ।" उसने अर्विन मैजिक नहीं कहा। "मैं मैजिक हूँ।"
मैंने कहा, "मैजिक, मैं कूप हूँ। कैसे हो?"
और मैंने कहा, "एनबीए में स्वागत है, कमीने।"
द फ़ोरम इंगलवुड, कैलिफ़ोर्निया
लॉस एंजलिस लेकर्स का घर
जब लेकर्स ने मैजिक की भर्ती की थी…
एनबीए के साथ क्या ग़लत हुआ?
…उस समय एनबीए को प्रसिद्ध लीग नहीं माना जाता था।
यह एक साधारण लीग थी।
उन दिनों उतने पैसे नहीं मिलते थे।
एनबीए ने वित्तीय स्थिति पर चर्चा की
नैशनल बास्केटबॉल एसोसिएशन अपने 33वें सीज़न में
घटती भीड़ और घटती टेलीविज़न रेटिंग से परेशान है।
जो संकेत हैं कि शायद फ़ैन की रुचि कम हो रही है।
सन 1979 के उस अक्टूबर में, एनबीए बड़ी परेशानी में थी।
माइकल विल्बन इएसपीएन स्पोर्ट्स जर्नलिस्ट
यह माना जाता था कि एनबीए में नशेड़ियों, अश्वेतों की संख्या ज़्यादा थी…
पहले वीडियो टेप किया गया था
…और गेम देर से प्रसारित होते थे।
मुझे याद है कि मैं देर रात को खेल देखता था और वे रिपीट्स होते थे।
आर्सेनिओ हॉल दोस्त और कॉमेडियन
अपने परिवार को बताना पड़ता था, "मत बताओ कौन जीता।
मुझे गेम के बारे में कुछ मत बताओ।"
प्राइम टाइम में दिखाने के लिए वह पर्याप्त प्रसिद्ध नहीं था।
चलिए एनबीए के कमिश्नर, लैरी ओ’ब्रायन से बातें करते हैं।
एनबीए का भविष्य कैसा होगा?
जब हमने पिछले साल बात की थी, तो काफ़ी समस्याएँ थीं।
सच कहूँ तो, मैं थोड़ा परेशान हो जाता हूँ जब मैं अक्सर इस बारे में सुनता और पढ़ता हूँ।
लीग न केवल पैसे खो रही थी, पर लोगों की रुचि भी कम हो रही थी।
जिम हिल केसीबीएस स्पोर्ट्स जर्नलिस्ट
यह हफ़्ता नैशनल बास्केटबॉल एसोसिएशन के लिए अच्छा हफ़्ता नहीं था।
इसे बदमाशों की लीग माना जाता था।
नैशनल बास्केटबॉल एसोसिएशन में
हिंसा बढ़ रही है।
उस समय वे एनबीए में लोगों को लड़ने देते थे। समझे?
सैमुएल एल. जैक्सन दोस्त और अभिनेता
जब अनबन होती थीं, लोग लड़ते थे।
आज नैशनल बास्केटबॉल एसोसिएशन ने लॉस एंजलिस लेकर्स फ़ॉरवर्ड, कर्मिट वाशिंगटन को
निलंबित किया।
मुझे याद है जब कर्मिट वाशिंगटन ने फ़ोरम में रूडी टॉमजानोविच पर हमला किया था।
उसका जबड़ा तोड़ दिया था। वह सच में सबसे निंदात्मक घटनाओं में से एक थी।
हिंसक एनबीए जीवन
इससे गेम देखने आने वाले कई श्वेत दर्शकों की रूचि कम हो गई, समझे?
क्यों?
मुझे लगता है कि अब भी श्वेत और अश्वेत लोगों में मतभेद है, और
मुझे बास्केटबॉल गेम में आकर केवल अश्वेत खिलाड़ी देखना पसंद नहीं है।
अमरीका में 65, 70 प्रतिशत श्वेत लोग ही थे।
स्टेफ़ेन ए. स्मिथ इएसपीएन स्पोर्ट्स जर्नलिस्ट
लोग अपने लिविंग रूम में बैठकर उस गेम को देखने को तैयार नहीं थे।
मैं एनबीए नहीं देखना चाहूँगा
और कुछ टीमों के टूटने की भी अफ़वाहें फैली थीं।
यह "उत्तरजीविता" की बात थी।
क्या हम एक और साल चल सकेंगे? एक और हफ़्ता चल सकेंगे?
और अब, लॉस एंजलिस लेकर्स के लिए शुरुआत कर रहे हैं…
उस समय लेकर्स को चैंपियन नहीं माना जाता था।
उन्हें प्रतियोगी माना जाता था।
वेस्ट। अकेला वेस्ट ही। देखो रसल को।
और रसल द्वारा बेहतरीन खेल!
लेकर्स चुपचाप बाहर हो गए
मुझे लॉस एंजलिस में अपना पहला साल याद है।
लेकर्स अख़बार के आख़िरी पन्ने पर थे। आख़िरी पन्ने पर थे।
बास्केटबॉल क्लिनिक सभी आमंत्रित हैं!
हम ट्रक के पीछे बैठकर
माइक्रोफ़ोन लिए अड़ोस-पड़ोस में जाते थे।
"बाहर आओ और लेकर्स को खेलते हुए देखो। बाहर आओ और लेकर्स को खेलते हुए देखो।"
सन 1960 से, बिल रसल और सेल्टिक्स ने लेकर्स को
लगातार छह बार हराया था।
सेल्टिक्स ने दोबारा लेकर्स को निराश किया, 11वां एनबीए टाइटल जीता
हम फ़ाइनल्स में इतनी बार हारे थे। मैंने नौ फ़ाइनल्स में खेला था।
हम नौ फ़ाइनल्स में केवल एक बार जीते थे,
और शायद वह मेरी ज़िंदगी का सबसे दुखद अनुभव था।
मैं दरअसल… बास्केटबॉल खेलना छोड़ना चाहता था।
लेकर्स को अपवित्र कर दो
हमारे पास बस वह टीम नहीं थी जो जीत सकती थी।
हमारे पास अच्छी टीम ज़रूर थी। मैंने काफ़ी अच्छा खेला था।
मैंने एमवीपी भी जीता था, पर हम कोर्ट में
बिना सही खिलाड़ियों के चैंपियनशिप के लिए लड़ नहीं सकते थे।
लेकर्स ट्रेनिंग कैंप 1979
क्या मैजिक जॉनसन तुम्हारा सबसे पसंदीदा बास्केटबॉल खिलाड़ी है?
मुझे तो कोई मैजिक नहीं दिख रहा है।
नहीं।
पाम स्प्रिंग्स और ट्रेनिंग कैंप के लिए
रवाना होने से पहले, फ़ोरम में लेकर्स द्वारा आयोजित वार्षिक चित्र दिवस में
यह उन सवालों में से एक था जो यहाँ पूछे गए थे।
और '79-'80 सीज़न से उन्हें काफ़ी उम्मीदें हैं।
जब मैं नौसिखिए के रूप में ट्रेनिंग कैंप पहुँचा,
मैं अंदर गया… शुरुआत में मैं इतना घबराया हुआ था।
मैजिक, आप चीज़ों को जानने
और समायोजन करने की बात करते हैं।
तो आप कौन से बड़े समायोजन कर रहे हैं?
शायद… आक्रमण करने के…
इतने सारे पैंतरे हैं और इतने सारे तरीके हैं।
और फिर डिफेंस के समय, मैं बस खिलाड़ी के साथ रहने की कोशिश करता हूँ
और फिर उसके कुछ पैंतरे सीखने की कोशिश करता हूँ। मैं…
जब वह पहली बार आया था, तो मैजिक जॉनसन को लेकर
एक तनाव सा था।
कौन नेतृत्व करेगा? क्या करीम नेतृत्व करेगा?
क्या मैजिक नेतृत्व करेगा?
एनबीए में नौसिखियों को परेशान करने की एक परंपरा है।
पुराने खिलाड़ी नौसिखियों के प्रति कठोर और अजीब बर्ताव कर सकते हैं।
करीम ने कहा, "ए, मैं चाहता हूँ कि अर्विन जॉनसन मेरा शागिर्द बने।"
मैंने कहा, "अरे, ठीक है।" मैंने कहा,
"मैं तुम्हारे लिए कुछ भी करूँगा। तुम महान हो। तुम एनबीए के सबसे बेहतरीन खिलाड़ी हो।"
मुझे सुबह के सात, साढ़े-सात बजे उस तक अख़बार पहुँचाना था।
हर बार जब अभ्यास में विराम होता था,
उसे पानी की दो बोतलें और दो गेटरेड्स चाहिए होते थे, और उनका ठंडा होना ज़रूरी था।
मैंने कहा, "ठीक है।"
तो, नॉर्म निक्सन ने मुझे एक ओर बुलाया।
"ऐसे दर्शाओ मानो तुम यहाँ पहले से हो। थोड़ा सहज हो जाओ।"
वह शिकार था, समझे? और उसे बस सावधान रहना था।
तो, हम अभ्यास कर रहे थे।
मैं रॉन बून को ब्लॉक कर रहा था।
और अचानक, मैंने रिम और बॉल की तरफ़ देखा,
और उसने मेरे सिर के पीछे ज़ोर से मारा था।
और वह बस मुस्कुरा रहा था।
रॉनी बून, वह अनुभवी खिलाड़ी हैं।
मुझे नहीं लगता कि उन्होंने अपने जीवन में कोई भी गेम चूका होगा।
रॉन पुराने ख़यालातों वाला था।
पॉल वेस्टहेड लेकर्स हेड कोच 1979-1981
वह बेहद शक्तिशाली था। वह आपकी तरफ़ देखता और आप पूछते, "मैंने क्या किया?"
मुझे वह एक इंसान के रूप में बेहद पसंद है।
बास्केटबॉल खिलाड़ी के रूप में? वह कमीना है।
रॉन किसी से भी हार नहीं मानता था।
और शायद वह उस नौसिखिए को जताना चाहता था कि…
मानो, "मैं यहाँ 12 सालों से हूँ, इसलिए मुझसे मत उलझो।"
अगली बार, वह मुझे ब्लॉक कर रहा था।
रॉन बून?
चलो देखें तुम में कितनी शक्ति है।
तुम्हें लगता है कि तुमने ग़लत इंसान को भर्ती किया?
ठीक है। मैं तुम्हें दिखाता हूँ।
तो मैं जितनी तेज़ हो सका, भागा और जितने ज़ोर से हो सका, उससे टकराया।
उसे मुझे जान-बूझकर गुस्सा नहीं दिलाना चाहिए था, समझे?
उसने मुझे गुस्सा दिला दिया था।
तो, जैरी वेस्ट मेरे पास आया।
वह मुझे बग़ल में ले गया और कहा, "मैजिक, मुझे यह पसंद आया।"
और मैंने पूछा, "क्या तुम चाहते हो कि अर्विन जॉनसन बास्केटबॉल खेले,
या तुम चाहते हो कि मैजिक जॉनसन बास्केटबॉल खेले?"
मैंने कहा, "मैं मैजिक जॉनसन को बास्केटबॉल खेलते देखना चाहूँगा।"
लैंसिंग, मिशिगन
लैंसिंग, मिशिगन जैसे छोटे से शहर में पलना-बढ़ना…
मैं कुछ बताता हूँ।
किसी ने अर्विन जॉनसन के बारे में नहीं सुना था।
अर्विन जॉनसन कौन है?
लैंसिंग से आने वाले इंसान को… ख़ुद को साबित करना ज़रूरी था।
अगर आप सच में अच्छे हैं, तो आपको बाहर जाकर साबित करना था
कि लैंसिंग, मिशिगन से आए हुए इस नन्हे बच्चे में हुनर था।
समझे?
लैंसिंग में लोग कड़ी मेहनत करते हैं।
या तो वे कार इंडस्ट्री में काम करते थे,
या वे राज्य के लिए काम करते थे। वहाँ केवल दो ही नौकरियाँ थीं।
मेरे पिताजी ने जनरल मोटर्स के लिए 30 साल काम किया।
वह कभी देरी नहीं करते थे। उन्होंने एक दिन भी नहीं चूका।
और वह असेंबली लाइन में वेल्डिंग का काम करते थे।
तो, चिंगारियों के कारण उनकी शर्ट में छेद होते थे।
मेरी माँ स्कूल कैफ़ेटेरिया के लिए काम करती थी।
वे दोनों मेहनती और अंत्यावसायी लोग थे।
मेरे पिताजी सेना में थे।
और जब भी वह घर आते थे, वह एक और बच्चा पैदा करते थे।
इसलिए हम सब एक क़तार में हैं।
माइकल जॉनसन।
लैरी जॉनसन।
-पर्ल जॉनसन। -किम जॉनसन-रे।
एवलिन जॉनसन।
मेरी छह बहनें, तीन भाई हैं। मैं सबसे छोटा हूँ।
हम उसे जूनबग बुलाया करते थे।
लैरी जॉनसन भाई
मुझे पता भी नहीं हमें यह नाम कैसे सूझा।
बस यह पता है कि हम… वे उसे जूनबग बुलाते थे।
जूनबग। जब वह छोटा था।
वह हमेशा इतना ख़ुश रहता था।
यह उपनाम उसके लिए बिलकुल उचित था।
-मुझे नहीं लगता उसे यह नाम पसंद था। -अरे, नहीं।
यह नाम काफ़ी अरसे तक उससे जुड़ा रहा। अब भी,
कोई… जब वह घर आता है। "ए, जूनबग!"
फिर, जैसे-जैसे वह बड़ा हुआ, हमने उसे अर्विन बुलाना शुरू किया।
हम काफ़ी खेल खेला करते थे।
एक-दूसरे से वह हाथापाई बेहद… कठिन होती थीं।
हम लड़ा करते थे।
हम दोनों एक-दूसरे से लड़ा करते थे,
क्योंकि हम में से कोई भी हारना नहीं चाहता था।
और छोटी उम्र से ही, वह बुरा व्यवहार नहीं सहता था।
तो हम खेल के दौरान
ज़मीन पर लोट-पोट होकर एक-दूसरे से लड़ा करते थे।
यह बहस करते हुए कि कौन जीता और कौन… समझे।
पर अर्व में सफल होने का जुनून था।
जो भी वह करना चाहता था, वह करके ही दम लेता था।
मेन स्ट्रीट स्कूल लैंसिंग, मिशिगन की सबसे महत्वपूर्ण जगह थी।
अगर आप लैंसिंग के सबसे अच्छे खिलाड़ी थे,
तो आपको मेन स्ट्रीट स्कूल आना ही था।
वहीं आप किसी चीज़ का हिस्सा बन सकते थे, क्योंकि वहाँ भिन्न जगहों से लोग आते थे।
अगर आप कोई खेल हार जाएँ, तो शायद आपको अगले दो घंटों तक खेलने को नहीं मिलेगा।
केनी टर्नर बचपन का दोस्त
क्योंकि लड़के पंक्ति में रहते थे, और उनकी टीमें हमेशा तैयार रहती थीं।
चाहे जीतने के लिए धोखाधड़ी वगैरह ही क्यों न करनी पड़े,
पर कोर्ट में टिके रहना ज़रूरी था।
मैं खेलने के लिए लड़के चुनता था,
ताकि हम पूरा दिन कोर्ट में खेल सकें।
मैं बारिश में खेलता था। मैं बर्फ़ में खेलता था।
कोई फ़र्क नहीं पड़ता था।
सुबह से लेकर शाम तक।
और फिर मैंने बड़े लड़कों के विरुद्ध खेलना शुरू किया,
और फिर वयस्क आदमियों के विरुद्ध खेलना शुरू किया।
यहाँ तक कि मेरे पिताजी और चाचाजी के विरुद्ध भी।
मेरे पिताजी, मेरे चाचाजी फ़ाउल करते थे, पर वे कहते थे कि फ़ाउल नहीं हुआ,
तो मुझे वैसे ही खेलना पड़ा।
अर्विन जॉनसन सीनियर पिता
मैं नहीं चाहता था कि जब भी कोई उस पर हमला करे या जबड़े में प्रहार करे,
तो वह रोने लग जाए।
उन्होंने कहा, "ठीक है, जो चोट हम उसे पहुँचा रहे हैं,
वह ख़ुद को संभाल सकता है…"
और वह पर्याप्त शक्तिशाली है और पर्याप्त सह सकता है।
और मेरे पड़ोस में कोई मुझसे ज़्यादा मेहनत नहीं करता था।
मैं कोर्ट में सबसे ज़्यादा समय बिताता था। कोई भी मेरे क़रीब भी नहीं था।
और मुझे और चाहिए था।
मेरे सबसे अच्छे दोस्तों में से एक…
टिम स्टॉड लैंसिंग स्पोर्ट्स जर्नलिस्ट
…"लैंसिंग स्टेट जर्नल" के लिए हाई स्कूल स्पोर्ट्स के बारे में लिखता था।
और दिसंबर के एक शुक्रवार की रात को, उसने मुझे फ़ोन करके कहा,
"क्या तुमने अर्विन जॉनसन नामक इस बच्चे के बारे में सुना है?"
मुझे अर्विन का पहला गेम कवर करने को कहा गया था।
पचास से 49। अर्विन ने 12 अंक हासिल किए थे, दस रिबाउंड हुए थे और फ़ाउल के लिए निकाला गया था।
अर्विन कौन?
और मैं ऑफ़िस लौटा
और सभी जानना चाहते थे कि यह अर्विन जॉनसन नामक बच्चा कैसा है।
फ़्रेड स्टेब्ली जूनियर लैंसिंग स्पोर्ट्स जर्नलिस्ट
मैंने कहा, "वैसे, वह 6'5'' लंबा लड़का है। किसी दिन वह अच्छा खिलाड़ी बनेगा,
पर उस गेम में उसने कुछ ख़ास नहीं किया था।''
हमने उन्हें एक अंक से हराया था, जब एक रिबाउंड के दौरान बज़र बजा।
जॉर्ज फॉक्स हाई स्कूल कोच
और मेरा भाई लॉकर रूम में आया।
उसने कहा, "जॉर्ज, शायद वह ज़िला-स्तरीय और राज्य-स्तरीय खिलाड़ी बन सकता है।
पर राष्ट्रीय स्तर पर नहीं खेल पाएगा।"
पर मैंने सोचा, "रुको।"
किसी तरह से, क़िस्मत ने मुझे उसके दूसरे गेम को कवर करने भेजा।
हम एक स्कूल के विरुद्ध खेलने गए जो मिशिगन राज्य में
अच्छा माना जाता था।
और हमने उनके ही कोर्ट में उन्हें हरा दिया था।
मैं हमेशा लोगों से कहता हूँ कि, उसने 36 अंक बनाए थे, और 20 रिबाउंड, 15 असिस्ट और 10 स्टील थे।
पंद्रह वर्षीय के रूप में, वह मेरा पहला ट्रिपल-डबल था।
और मेरा भाई मेरे पास आया
और उसने कहा, "जॉर्ज, वह तुम्हें इस क्षेत्र के
सारे बास्केटबॉल खिलाड़ियों को भूलने पर मजबूर कर देगा।"
मैंने इतना शानदार प्रदर्शन कभी नहीं देखा था
और यह उसके हाई स्कूल करियर का दूसरा गेम था।
तो स्पोर्ट्सराइटर ने आकर मुझसे कहा, "सुनो, मैंने…
मैंने पूरी ज़िंदगी में ऐसा प्रदर्शन नहीं देखा।"
-उसने कहा, "मैं तुम्हें एक उपनाम देना चाहता हूँ।" -"अर्विन, हमें तुम्हें एक नाम देना होगा।"
किसी का नाम बिगी है। किसी का नाम डॉ. जे है।
मैजिक कैसा रहेगा?
मैंने सोचा, "हाँ, सही कहा।"
मैंने हँसकर कहा, "हाँ, हाँ, ठीक है…"
मेरे दोस्त कभी मुझे "मैजिक" कहकर नहीं बुलाएँगे। समझे?
फ़्रेड स्टेब्ली जूनियर द्वारा
अर्विन "मैजिक" जॉनसन
और दो महीनों में, मिशिगन में सबको पता था कि मैजिक कौन है।
यह मैजिक है! अर्विन जॉनसन
जब मैंने हाई स्कूल में बास्केटबॉल खेलना शुरू किया,
सभी पूर्वी लैंसिंग के इस लड़के के बारे में बातें करने लगे।
चार्ल्स बार्क्ली 76अर्स फ़ॉरवर्ड 1984-1992
मैजिक जॉनसन। मैजिक, मैजिक, मैजिक।
कौन मैजिक?
और मैंने सोचा, "मैजिक? अरे, मुझे उसे खेलते हुए देखना होगा।"
और मैंने इस लड़के, अर्विन ''मैजिक'' जॉनसन के बारे में सुना हुआ था।
मैंने सोचा, "यह कौन है? अर्विन 'मैजिक' जॉनसन।"
बायरन स्कॉट लेकर्स गार्ड 1983-1993
कभी उसे देखा नहीं था, पर बस यही सुन रहा था कि वह कितना अच्छा बास्केटबॉल खिलाड़ी है।
वह भाग रहा है। संभलकर…
"तुमने लैंसिंग में इस बच्चे को देखा है?"
"मिडवेस्ट के इस 15-वर्षीय अश्वेत लड़के को।
वे उसे मैजिक बुलाते हैं। क्या तुमने उसे देखा है?"
अर्विन जॉनसन, आप काफ़ी प्रसिद्ध खिलाड़ी हैं।
आप अच्छा शूट करते हैं, अच्छा पास देते हैं, ड्रिबल करते हैं, स्कोर करते हैं, मदद करते हैं।
हम समझने की कोशिश कर रहे हैं आप किस चीज़ में बेहतरीन हैं।
आपको पता है? हमें समझ नहीं आ रहा।
जब अख़बारों ने उसके बारे में लिखना शुरू किया,
और वह सुर्ख़ियों में छाने लगा…
तभी वह ज़्यादा आकर्षक बन गया।
वह जो भी गेम खेलता था, सभी जाकर उसे देखना चाहते थे।
एवरेट हाई स्कूल 1976
जहाँ भी हम जाते थे, कहीं कोई सीट नहीं बचती थी।
सीट ही नहीं मिलती थी।
मुझे अब भी याद है ज़्यादा दामों पर टिकटें बिक रही थीं, सुरक्षा के लिए अतिरिक्त पुलिसवाले थे।
वह सामान्य चीज़ें कर ही नहीं रहा था।
वह ऐसी चीज़ें कर रहा था जो मैंने बास्केटबॉल फ़्लोर पर कभी नहीं देखा था।
वह कोर्ट में आगे-पीछे भागता था। बिना मुड़े,
नो-लुक पास देता था। वह सब कुछ करता था।
अर्विन एक तीव्र प्रतियोगी था।
भगवान, वह प्रतिस्पर्धी था।
कई अन्य बच्चे… श्वेत बच्चे, वे उसे हराना चाहते थे।
और मैं कभी नहीं भूलूँगा कि वे बेन्टन हार्बर के विरुद्ध खेल रहे थे,
जो कि मिशिगन के इतिहास में एक परंपरा-समृद्ध बास्केटबॉल स्कूल था।
उन्होंने पहले अभ्यास किया, और जब वे कोर्ट से निकल रहे थे
और अभ्यास करने की हमारी बारी थी, एक लड़के ने कहा,
"तुम में से अर्विन जॉनसन कौन है?
मैं बस तुम्हें बताना चाहता हूँ कि कल तुम मुसीबत में होगे।"
मेरे सभी साथी कह रहे थे, "यार। वह अपमान कर रहा है।"
मैंने कहा, "तुम बस कल रात तक का इंतज़ार करो।"
वहाँ 9,000 लोग थे, सारी टिकटें बिक गई थीं।
मुझे याद है कि गेम के दौरान एक लड़के ने मेरे पीछे मेरे पैर पर अपना पैर रख दिया था,
तो मेरा जूता खुल गया था।
अगले दो या तीन मिनटों तक, मैं एक ही जूता पहनकर खेल रहा था।
अर्विन जॉनसन ने एक ही जूता पहनकर स्कोर किया
उन तीन मिनटों में, मैंने पाँच पैंतरे खेले।
उसने एक ही जूते में खेलना जारी रखा
और एक शानदार पैंतरा आज़माया और स्कोर किया।
स्कोर किया, और लोग बस उत्तेजित हो गए थे।
शोर बढ़ता जा रहा था।
और जब तक बेन्टन हार्बर कोच ने विराम का संकेत दिया,
पूरी जगह गूँज रही थी।
मैंने कहा, "स्कोरबोर्ड देखो।"
बस इतना ही। मुझे जवाब देने की ज़रूरत नहीं है। बस ऊपर देखो।
एवरेट 'मैजिक' ने बीएच को हराया
पूरी ज़िंदगी, किसी भी खेल में,
मैंने किसी भी हाई स्कूल खिलाड़ी को इतनी जल्दी प्रसिद्ध होते नहीं देखा था।
मुझे बस पता था कि वह ज़रूर सफल होगा।
मुझे एक चीज़ ज़रूर पता है, कि उसकी माँ को
"मैजिक" उपनाम पसंद नहीं था जब उसे वह दिया गया था।
"मैजिक" उपनाम का क्या? आपकी इस पर क्या राय है?
वैसे, मुझे यह उपनाम कभी पसंद नहीं आया, क्योंकि इसका उस पर…
इसका उस पर काफ़ी प्रभाव पड़ा है।
लोग उस उपनाम के कारण उससे काफ़ी उम्मीदें रखते हैं।
21 अप्रैल, 1977
हमने एवरेट हाई स्कूल में एक प्रेस कॉन्फरेंस का आयोजन किया था।
यह बहुत बड़ी ख़बर थी।
'मैजिक' इस हफ़्ते यू-एम या एमएसयू को चुनेगा
पचास मील के दायरे में हर टीवी स्टेशन यहाँ मौजूद था।
ठीक है।
इससे पहले कि मैं शुरू करूँ, क्या कोई सवाल है?
नहीं, अगले साल मैं मिशिगन स्टेट यूनिवर्सिटी जाऊँगा।
स्पार्टन केजर्स मैजिक को लेंगे
मिशिगन स्टेट यूनिवर्सिटी।
अर्विन ''मैजिक'' जॉनसन पूर्वी लैंसिंग, मिशिगन से
स्पार्टन बैले कंपनी का नेतृत्व करते हुए।
मैजिक जॉनसन लैंसिंग क्षेत्र से है,
जिस पर यहाँ हम सबको बहुत गर्व है।
पूरे शहर ने अर्विन जॉनसन को भर्ती किया था। केवल मिशिगन स्टेट ने नहीं।
ग्रेग केल्सर कॉलेज टीममेट
वह जोश जो वह दिखाता था।
वह ऊर्जा पूरी इमारत में फ़ैल जाती थी।
वह…
वह मंत्रमुग्ध कर देने वाला था।
अर्विन का दौर शुरू होता है
मैजिक जॉनसन, वह कोर्ट में ख़ुद एक कोच जैसा है।
उसका खेल नियंत्रण में है। उसके हाथ कुशल हैं।
वह बढ़िया पासर है। जिस तरफ़ वह जाता है, स्पार्टन उसका अनुसरण करते हैं।
एमएसयू बास्केटबॉल अचानक एक आकर्षण बन गया है
एक साल पहले उनका सीज़न बहुत बुरा बीता था, पर ज़्यादातर खिलाड़ी अपना खेल सुधार रहे थे।
ग्रेग केल्सर वहाँ मौजूद था, और मैंने जे विन्सेंट को भी शामिल किया,
और मैं ख़ुद भी शामिल था। मैंने कहा,
"अरे, शायद हम बिग टेन जीत सकते हैं।"
मैं सीज़न के शुरू होने को लेकर बेताब था।
ताकि हम इस ताल-मेल और भाई-चारे का मज़ा ले सकें।
और हम तुरंत सफल होने लगे।
हम बस मज़े कर रहे थे।
हमारे पास लॉकर रूम में एक अच्छा म्यूज़िक प्लेयर और रिकॉर्ड प्लेयर था।
जब वह शामिल हुआ, तो उसे उनमें दिलचस्पी आ गई।
उसने वह ले लिए, तो हमने उन्हें इस्तेमाल करना छोड़ दिया।
जिस गाने को हमने अपनाया, जिमी कैस्टर बंच द्वारा गाया गया गाना,
उसका नाम "पोटेंशियल" है।
पोटेंशियल, वर्तनी है पी-ओ-टी-इ-एन-टी-आइ-ए-एल। और हम इसकी वर्तनी बोलते थे।
क्योंकि हमारी सोच थी कि हम एक नया क्लब हैं,
और ख़ुद को दोबारा स्थापित करने की कोशिश कर रहे हैं।
तो अपनी क्षमता अनुसार खेलो और देखो कितनी टीमें तुम्हें हरा सकती हैं।
अर्विन ख़ुद डिस्क जॉकी बनता था।
उसका उपनाम था इजे द डीजे।
इजे द डीजे: मज़ाक करता हुआ, नाचते हुए और खेलते हुए
इजे द डीजे।
इजे द डीजे। हाँ, हाँ।
वह छुटियों के दिन डीजे बनता था,
और हर गेम में जाने से पहले गाने सुनकर ध्यान केंद्रित करता था।
और सच में… मुझे पता नहीं संगीत उस पर क्या असर करता था,
पर वह कोर्ट में जाकर आसानी से ट्रिपल-डबल स्कोर करता था। तो…
और फिर मैं सारे स्थानीय क्लबों में डीजे करने लगा,
और मुझे उसके पैसे मिल रहे थे।
और फिर क्रिसमस की छुट्टियों में घर जाने से पहले,
वह हमारा आख़िरी दिन था।
हम डूलीस नामक इस प्रसिद्ध बार में गए थे।
-वह पार्टी करने की जगह थी। -कैंपस में सभी डूलीस में गए थे।
मार्शा इज़्ली - ऑड्रे वेबस्टर पैनी विंटर्स-गैरी
पर वह एक ख़ास जगह थी।
पर हम बंधन में रहते थे। हम साथ समय नहीं बिताते थे। हम वह चीज़ें नहीं करते थे।
पहली बार हम वयस्क बन रहे थे।
घर से दूर। साथ समय बिता रहे थे, पी रहे थे, मज़े कर रहे थे।
एक लड़की अंदर आई और हमें हैलो कहा।
पर उसके ठीक पीछे कुकी नामक
यह सुंदर लड़की थी जिसके साथ उसने हमारा परिचय करवाया।
स्पार्टन स्पिरिट्स
हमने हैलो कहा, मैं अपने दूसरे दोस्तों से मिली और मैंने नाचा और मज़े किए।
कुकी जॉनसन
वह दूर गई…
और मैंने कहा…
"मुझे उसे जानना होगा।"
तभी "जमैका फंक" और "रिंग माय बेल" रिलीज़ हुए थे।
और मैंने डांस फ़्लोर पर उसे देखा।
और कुकी बढ़िया नाचती थी।
तो, जे मुझे कोहनी मारता रहा,
और कहा, "अगर तुमने उसका फ़ोन नंबर नहीं लिया।"
लाइटें जल गईं।
सब जा रहे थे।
और मैं जाने लगी।
और मैं दरवाज़े के पास खड़ा हो गया क्योंकि मैं मौका नहीं खोना चाहता था।
और मैं उसके बग़ल से गुज़री, और उसने कहा,
"ए, मुझे अपना फ़ोन नंबर दो।"
"मैं तुम्हारा फ़ोन नंबर लेना चाहूँगा ताकि जब हम क्रिसमस की छुट्टियों से लौटें,
तो शायद हम डेट पर जा सकेंगे।"
मैं उस पर हँसी और कहा,
"तुम्हें कभी मेरा नाम और मुझे फ़ोन करना याद नहीं रहेगा।"
-मैंने कहा, "मैं तुम्हें फ़ोन करूँगा।" -मैंने उसे नंबर दिया, और कहा,
"ठीक है, पर तुम्हें कभी याद नहीं रहेगा कि मैं कौन हूँ।"
बॉल इंडिआना के पास है। फ़ोरकोर्ट। बाउंस पास।
मिशिगन स्टेट ने एक क्रिसमस प्रतियोगिता में भाग लिया था।
मैं अपनी माँ के साथ बैठकर गेम देख रही थी, और मैंने कहा,
"माँ, वहाँ वह लड़का, घर आने से पहले उसने मुझसे मेरा नंबर माँगा था।"
और मैंने सोचा, "मैं उसे कभी याद नहीं रहूँगी।"
और हम हँसे। हम इस पर काफ़ी हँसे थे।
मिशिगन स्टेट
मैं जल्दी वापस चली गई क्योंकि मुझे कुछ क्लासों के लिए पंजीकरण पूरा करना था,
और मुझे वह दिन याद है जब मैं कमरे में घुसी थी,
और फ़ोन बजने लगा था।
हम सच में बैग लिए अंदर घुस रहे थे,
और फ़ोन बजने लगा। मैंने फ़ोन उठाया, और यह उसी का फ़ोन था।
उसने कहा, "मैंने कभी सोचा नहीं था कि तुम मुझे फ़ोन करोगे।"
और मैं सोच रही थी, "उसे पता कैसे चला कि मैं अभी-अभी अपने कमरे में घुसी थी?"
कि हम वापस लौट आए थे क्योंकि हम जल्दी लौट आए थे।
मैंने आश्वस्त होकर जवाब दिया…
"हाँ, हमें यह चीज़ें पता होती हैं।"
उसे पता नहीं था कि उससे बात करने के लिए
मैं हर दिन लगभग पाँच बार फ़ोन करता था।
और उसे पता चला कि 20 जनवरी को मेरा जन्मदिन है।
और फिर उसने मुझसे पूछा,
"क्या मैं तुम्हें जन्मदिन पर डेट पर ले जा सकता हूँ?"
और मैंने सोचा, "अरे, वाह, ठीक है।"
मैं सच में हैरान थी और बेहद उत्साहित थी।
मैं घर गया और पिताजी से कहा,
"मैं सूट पहनकर उसे अपनी पहली डेट पर ले जाना चाहता हूँ।"
और उन्होंने कहा, "वाह, ज़रूर तुम इस लड़की को सच में पसंद करते होगे।
तुम उसे कब से जानते हो?" मैंने कहा, "डैड, मैं अभी उसे जानता भी नहीं हूँ।"
हमने डिनर पर बहुत अच्छा समय बिताया,
और मानो हम तुरंत सबसे अच्छे दोस्त बन गए थे।
हम बस… आसानी से एक-दूसरे से बातें कर रहे थे।
हमने रेस्टोरेंट में बातें कीं।
फिर हम मेरे चाचाजी के घर गए।
हम वहाँ बैठे और हमने गाना सुना, और हमने और बातचीत की।
कुकी शानदार थी।
और कुकी ग्रेजुएट होने को लेकर बेहद गंभीर थी, तो वह मेरी तरह ही प्रेरित थी।
मेरे लिए, मैं उसकी विनम्रता से सबसे ज़्यादा प्रभावित थी।
वह शानदार था और बेहद मज़ाकिया और बेहद सामान्य था।
मुझे इसीलिए प्यार हो गया।
शुरुआती कुछ महीने बेहद शानदार थे।
कुकी और मैंने बेहतरीन समय बिताया।
मैं सफ़र के दौरान पूरी रात कुकी के साथ फ़ोन पर बातें करता था।
दरअसल, हम सो जाते थे,
और हमारे हाथों में फ़ोन होता था।
हम एक-दूसरे से बातें करते हुए सो जाते थे।
सुबह के दो या तीन बज चुके होते थे।
शायद उसके लिए, मैं हमेशा से वह इंसान थी
जिसके पास आकर उसे आराम और समर्थन मिलता था।
चाहे वह जीता हो, हारा हो या, सच में थका हुआ या बीमार हो।
जब भी मुझे ज़रूरत होती थी, या ज़रूरत पड़ने से पहले ही,
वह कहती थी, "ए, मुझे पता है… तुम थके हुए लग रहे हो।
आओ, बस मेरे बिस्तर में लेटो। मैं बस पढ़ाई करूँगी।"
शायद इसीलिए मुझे भी उससे प्यार हो गया।
मिशिगन स्टेट में उन पलों के कारण,
हम क़रीब आ रहे थे।
उसका मिशिगन स्टेट बास्केटबॉल टीम का
प्रमुख खिलाड़ी होना,
यह आसान नहीं था।
अर्विन टिकटों पर मैजिक कर रहा है
और सीज़न शुरू होने के बाद जिस दबाव में वह रहता था।
अर्विन बराबर है टिकट की बिक्री पर बढ़ौतरी के
गेम से पहले वह नियमों का सख़्त पालन करता था।
उसे क्या खाना था, और उसे शांति चाहिए थी…
अँधेरा कमरा, बस साथ में उसका संगीत।
और मैं बास्केटबॉल गेम में जाती थी और
कभी-कभी गेम के बाद उसका इंतज़ार करती थी।
पर वह हमेशा मुझसे कहता था, "बस वापस डॉर्म चली जाओ,
और मैं गेम के बाद वहीं आकर मिलूँगा।"
वह साथ समय बिताकर बातें नहीं करता था या साथ घर नहीं जाता था।
तुरंत बोल देता था, "मैं घर पहुँचकर तुम्हें फ़ोन करूँगा। अलविदा।"
उसने पूछा, "वैसे, मैं क्यों इंतज़ार नहीं कर सकती
क्योंकि बाकी सभी खिलाड़ियों की प्रेमिकाएँ इंतज़ार कर रही हैं?"
मैंने कहा, "बस डॉर्म में जाओ, और मैं तुमसे बाद में मिलूँगा।"
वही हमारी पहली बड़ी बहस थी।
सभी अर्विन से बातें करने की कोशिश कर रहे थे।
सभी लड़कियाँ, "अर्विन। मुझे अर्वि…"
नहीं, अर्विन नहीं। "मुझे मैजिक चाहिए। मुझे मैजिक चाहिए।"
चारों तरफ़ लड़कियाँ थीं।
एक दिन मैं उसकी कार में बैठी और मैंने फ़र्श पर पड़ी उसकी फ़ोटो देखी
जिसमें वह किसी को डांस पर ले जा रहा था।
और मैं सोच रही थी, "यह क्या है?"
और उसने कहा, "अरे, नहीं। वह बस मेरी दोस्त है।
मैं बस उसे यूँ ही ले गया। उसका अपने प्रेमी के साथ रिश्ता टूट गया था।"
और मैंने सोचा, "नहीं। मुझे नहीं लगता यह सच है।"
-उसे काफ़ी दुःख पहुँचा था। -हाँ।
-बहुत दुःख पहुँचा था। -बहुत ज़्यादा।
क्योंकि हमें पता था कि वह…
-हमें पता था वह कैसा महसूस करती थी। -हमें पता था वह कैसा महसूस करती थी।
-हमें पता था कि वह उससे प्यार करती थी। -हाँ।
उन्होंने बस सच में… वह इससे टूट गई।
उसने देखा कि मैं दूसरी लड़कियों को डेट कर रहा था
तो मैं कोई अच्छा इन्सान नहीं नज़र आ रहा था।
क्योंकि उसने कहा, "अरे, तुम आगे बढ़ गए हो।
ठीक है, तो फिर मैं भी दूसरों को डेट करना शुरू करूँगी।"
और मुझे यह पसंद नहीं आया।
हमारे बीच बहस हुई, और फिर मैंने कहा,
"सुनो। तुम यह एक साथ नहीं कर सकते। तुम उसे डेट करके मुझे भी डेट नहीं कर सकते।"
उसने कहा, "मैं उसे डेट नहीं कर रहा हूँ, पर…"
और मैंने कहा, "नहीं, तुम्हें दोनों में से एक को चुनना होगा।"
और उसने कहा, "मैं नहीं चुनूँगा।"
तो मैंने कहा, "तो, मैं चुनूँगी। मैं जा रही हूँ।"
मुझे याद है कि उन दिनों मैं उससे काफ़ी मिला करता था।
और हम बस यूँ ही बातें कर रहे थे। मैंने कहा, "अर्विन, तुम्हें पता है,
इस देश में कहीं किसी जिम में एक 6'8" या 9" का लड़का है,
और उसमें तुम्हारी सारी प्रतिभाएँ हैं।
क्या वह तुमसे ज़्यादा मेहनत करेगा?"
एक साल बाद, मैं उससे कहीं बातें कर रहा था,
और उसने कहा, "ए, कोच।
वह कहानी याद है जो आपने मुझे बताई थी कि कोई मुझसे ज़्यादा मेहनत कर रहा है?"
उसने कहा, "मुझे वह मिल गया।"
मेरे फ़्रेशमैन सीज़न के अंत में,
उन्होंने अमरीका का प्रतिनिधित्व करने के लिए सर्वश्रेष्ठ कॉलेज खिलाड़ियों को
आमंत्रित करने का फ़ैसला लिया था।
यूएसए
अभ्यास के पहले दिन, मैं उसे शूट करते देख रहा था,
और सारे शॉट नेट में घुस रहे थे, लगातार 30 शॉट।
मैंने सोचा, "व्हू। यह लड़का शानदार शूट कर सकता है।"
मैं वह गेम खेल रहा था, मुझे उसके बारे में ज़्यादा पता नहीं था।
बस यह पता था कि वह एक प्रतिभाशाली बास्केटबॉल खिलाड़ी है।
और वह यूँ ही टहल रहा था
कंधे पर एक बड़ा म्यूज़िक बॉक्स लिए, जहाँ भी वह जाता था।
लैरी बर्ड सेल्टिक्स फ़ॉरवर्ड 1979-1991
तभी मैंने लैरी बर्ड को क़रीब से देखा था।
हमने खेलना शुरू किया और नो-लुक पास देना शुरू किया,
और वह लॉन्ग जम्प शॉट लगाने लगा।
अर्विन जॉनसन, वह देखो…
एक बार, मैं आगे आया, और लैरी को एक नो-लुक पास दिया,
उसने पकड़ लिया, और वापस मुझे नो-लुक पास दिया,
और मैंने स्कोर कर दिया। और लोग बस उत्तेजित हो गए।
और, उसके बाद मैंने वापस जाकर सभी से कहा,
"लैरी बर्ड, वह शानदार खिलाड़ी है।"
अगले सीज़न,
पूरे सीज़न में उसने 33 और शून्य से अपनी टीम का नेतृत्व किया।
तैंतीस और शून्य।
अब, बिग टेन में हमें कई शानदार खिलाड़ियों का सामना करना पड़ा था,
पर हमने कभी लैरी बर्ड जैसे खिलाड़ी का सामना नहीं किया था।
बर्ड एक हत्यारा था।
इंडिआना स्टेट में वह अकेले ही सब पर भारी पड़ रहा था,
और मैजिक शायद…
शायद शुरुआत में वे एक-दूसरे से नफ़रत करते थे क्योंकि वे दोनों प्रतियोगी थे।
वह "स्पोर्ट्स इलस्ट्रेटेड," "बास्केटबॉल वीकली" के कवर पर था।
कॉलेज बास्केटबॉल का गुप्त हथियार
बर्ड उड़ान भरता है
सभी बास्केटबॉल मैगज़ीन में था।
उसे कॉलेज बास्केटबॉल प्लेयर ऑफ़ द यिअर की उपाधि मिली थी।
मैंने फिर भी कहा, "ए, शायद वह मुझे मिलनी चाहिए थी, पर कोई बात नहीं।"
शायद उसे ही मिलनी चाहिए थी।
जितना हम एक-दूसरे से नफ़रत करते थे।
पहले साल में जितना स्कोर वह बना रहा था, वह शानदार था।
यह कठिन है जब आप आईने में देखते हैं और एक ऐसा आदमी दिखता है जो बिल्कुल आप जैसा खेलता है।
जीतने की उसकी चाहत उतनी ही प्रबल थी जितनी कि मेरी।
मेरी तरह वह भी एक प्रतिस्पर्धी था।
उस समय, मुझे नहीं लगता कि हम दोनों ने सोचा होगा
कि भविष्य में क्या होगा।
मुझे पता था कि यह शुरुआत थी…
और मैं अक्सर उससे भिड़ने वाला हूँ।
इस सीज़न में 25 और चार के साथ
अर्कांसास निरंतर 14 गेम जीतने की कग़ार पर है।
इंडिआना स्टेट 31 और शून्य।
सन 1979 में, मैं अर्कांसास का गवर्नर था।
वह मेरा पहला साल था।
और अर्कांसास टूर्नामेंट में पहुँच गया था, और वे इंडिआना स्टेट के विरुद्ध खेल रहे थे।
इंडिआना स्टेट, अर्कांसास मिडवेस्ट फ़ाइनल तक पहुँचे हैं
सिवाए अर्कांसास के लोगों के, कोई नहीं चाहता था कि…
राष्ट्रपति बिल क्लिंटन अर्कांसास सुपरफ़ैन
…अर्कांसास इंडिआना को हराए।
वे चाहते थे कि बर्ड और मैजिक फ़ाइनल में पहुँचें।
इंडिआना स्टेट का पॉइंट गार्ड, जो कि एक सीनियर और बहुत अच्छा खिलाड़ी था,
चूँकि समय कम था, उसने बाएँ हाथ में बॉल लेकर
फेंका। बॉल बैकबोर्ड से टकराकर अंदर चला गया, और वे जीत गए।
वह शानदार गेम था। मैं…
और मैंने अपने पास बैठे आदमी की तरफ़ देखा, और कहा,
"अब ख़ुद भगवान चाहते हैं कि मैजिक और लैरी बर्ड फ़ाइनल में खेलें,
और उनकी मर्ज़ी न मानने वाले हम कौन होते हैं?"
यह इंडिआना स्टेट बनाम मिशिगन स्टेट है।
मैं ब्रायंट गम्बल हूँ, और यहाँ फ़ैन बेहद उत्तेजित हैं।
मिशिगन स्टेट स्पार्टन्स 1979
इंडिआना स्टेट यूनिवर्सिटी 1979
मिशिगन स्टेट और इंडिआना स्टेट के बीच एनसीएए फ़ाइनल
एक बास्केटबॉल स्वर्ग था।
राष्ट्रपति बराक ओबामा
क्योंकि उसमें दो उत्कृष्ट खिलाड़ी थे।
मैजिक मैन, अर्विन जॉनसन,
इंडिआना स्टेट के द बर्ड, लैरी बर्ड के विरुद्ध।
टीवी पर केवल मैजिक, बर्ड की चर्चा थी।
हर जगह वही चर्चा थी।
मैजिक मैन
फ़्रेंच लिक, इंडिआना के देहाती लैरी बर्ड के विरुद्ध खेल रहा था।
और दोनों में पूरी तरह से अलग-अलग आकर्षण था।
पूरा देश बंट गया था कि वे किसका पक्ष लेंगे।
द बर्ड बनाम मैजिक
और चलिए मान भी लें, इसमें जातीय पहलू भी शामिल था।
इंडिआना के गाँव से आया यह श्वेत लड़का।
शहरी अश्वेत लड़का।
जीतने की कोशिश में।
केवल उन्हीं की चर्चा थी
क्योंकि विपरीत चीज़ों के आकर्षित होने की एक कहानी है, है न?
एक अश्वेत था, और एक श्वेत था। दोनों विपरीत थे।
एक मिशिगन स्टेट था, और एक इंडिआना स्टेट।
उनके खेलने का अंदाज़, वह विपरीत था।
वे देश के दो सबसे बेहतरीन खिलाड़ी थे।
केवल एक ही जीत सकता था, और केवल एक ही ताज लेकर जा सकता था।
किसी चैंपियनशिप में इस तरह की स्थिति कितनी बार आती है?
मैजिक राज्य में स्वागत है
द बर्ड स्कोर कर सकता है पर मैजिक से आगे नहीं निकल पाएगा
आज रात इंडिआना स्टेट के विरुद्ध इस मैच से
स्पार्टन सीज़न का अंत होगा।
यह लैरी बर्ड का आख़िरी कॉलेज-स्तरीय गेम होगा
और शायद अर्विन "मैजिक" जॉनसन का भी।
रिश्ता तोड़ने के बावजूद भी, मैंने गेम देखना जारी रखा था
और, मैं उस चीज़ का हिस्सा थी
क्योंकि मैं अब भी उससे प्यार करती थी।
और वह मान नहीं रहा था कि वह उस अन्य लड़की को डेट कर रहा था,
तो मैं सोचती रही कि शायद हम वापस क़रीब आ जाएँगे।
पर जब वे एनसीएए गए,
और मैं टीवी पर देख रही थी और मैंने दर्शकों को देखा,
और मुझे वहाँ उसकी माँ दिखी।
और वह लड़की उनके बग़ल में थी। और मेरा दिल बस टूट गया।
वह गेम देखकर और फिर उस लड़की को
वहाँ बैठे देखकर जहाँ मुझे बैठना चाहिए था।
बस, यह देखना मेरे लिए कष्टकर था।
वह देखना मेरे लिए सच में कष्टकर था।
मिशिगन स्टेट टिप-ऑफ़ जीत गया है और डॉनली बैककोर्ट में है।
कइयों को लगता है कि जीत के लिए शुरुआत में ही नियंत्रण हासिल करना ज़रूरी है।
हमें पता था कि वह कठिन होगा
पर हम आश्वस्त थे कि हम उस रात कड़ा मुक़ाबला करेंगे।
हमारी योजना थी कि वह जहाँ भी जाएगा
उसके साथ दो खिलाड़ी चिपके रहेंगे।
उसे पैंतरे आज़माने का मौका मत दो।
देखो, उन्होंने उसे घेर रखा है। पूरी तरह से, उसे बॉल पास करना संभव नहीं है।
वह इतना शानदार शूटर था,
हम बस उससे चिपके रहना चाहते थे
ताकि उसे हिलने-डुलने की जगह नहीं मिले।
मुझे घेर लिया
और मुझे ज़्यादा कठिन शॉट लगाने पर मजबूर किया
जॉनसन, अकेले तीन के विरुद्ध।
यह रहा। ऐली-ऊप। वह ग्रेग केल्सर है।
दूसरी पारी में, हम 16 अंकों से आगे थे।
और फिर सब बदल गया।
अर्विन जॉनसन मिशिगन स्टेट के लिए कोशिश करता हुआ,
और मैजिक जॉनसन ने तीसरा फ़ाउल किया।
हमें थोड़ी कठिनाइयों का सामना करना पड़ा
क्योंकि अर्विन ने पहली पारी में तीन फ़ाउल किए।
रोकने की पूरी कोशिश, साथ ही एक बड़ा…
केल्सर ने फ़ाउल किया, चौथा फ़ाउल।
हम गेम में बड़ा दबाव बनाने वाले थे।
ग्रेग केल्सर ने चौथा फ़ाउल किया और उन्होंने पलटकर वार किया।
बर्ड।
बावन और 46।
तो, मुझे पता था कि जीतने के लिए मुझे पैंतरे आज़माने होंगे।
जॉनसन। मैजिक जॉनसन बॉल लेकर भाग रहा है।
गेम के आख़िरी भाग में, बॉल अर्विन के पास है।
वह उसे सिर के ऊपर से कोर्ट का तीन-चौथाई दूर फेंकता है…
अरे, पास दिया गया है!
…केल्सर को, जो स्कोर करके गेम ख़त्म करता है।
यह ख़त्म हुआ।
मिशिगन स्टेट यूनिवर्सिटी, नैशनल चैंपियंस, 1979।
हम अपनी क्षमता के अनुसार खेलने में सक्षम थे,
और यह एक संतुष्टिदायक क्षण था।
पर केवल एक ही जीतेगा…
यह मेरी ज़िंदगी की सबसे दुखद हारों में से एक था, और अब भी है।
चालीस साल बाद यह अभी भी कॉलेज बास्केटबॉल के इतिहास में
सबसे ज़्यादा देखा जाने वाला गेम है।
जो लक्ष्य और सपना मैंने निर्धारित किया था, वह पूरा हो गया था,
और प्लेन में वापस मिशिगन स्टेट लौटते हुए
मुझे पता था कि मैं कॉलेज छोड़ रहा हूँ।
मैं मानसिक और शारीरिक रूप से पेशेवर बनने को तैयार था।
मैजिक ने एमएसयू छोड़ा अर्विन जॉनसन पेशेवर बन गया
हमने कॉलेज में कई चीज़ें कीं जो मुझे लगा था कि करने में चार साल लगेंगे,
और वह दो साल में पूरी हो गईं, इसलिए शायद अब मुझे अगले पड़ाव में जाना चाहिए।
और चलिए देखें मैं एनबीए में क्या कर सकता हूँ।
मैं काफ़ी कुछ त्याग रहा हूँ।
कॉलेज… मैं छात्रों को त्याग रहा हूँ,
मज़े करने का मौका त्याग रहा हूँ।
कई चीज़ें त्याग रहा हूँ।
उसने एनसीएए जीता और फिर, अगले ही साल
कैलिफ़ोर्निया जाने का फ़ैसला किया।
तो, मैंने स्कूल ख़त्म करके
यहाँ से निकलने और नई ज़िंदगी शुरू करने की ठान ली थी।
उसके पहले दिन की शुरुआत में…
12 अक्टूबर, 1979
…मैं आपको बताना चाहूँगा कि इस आदमी की मुस्कान ऐसी है
जो यहाँ से बैंगर, मेन तक टीवी स्क्रीन को रोशन कर देती है।
मेरे पेट में गुदगुदी हो रही थी।
मैं ख़ुद को शांत करने की कोशिश कर रहा था।
तो आप लॉस एंजलिस लेकर्स के साथ
मैजिक जॉनसन का पहला गेम देख रहे हैं।
और मैजिक जॉनसन चूक गया।
बॉल गिर गई है, सब जूझ रहे हैं।
जॉनसन आज़ाद होता है और स्कोर करता है।
मैं कुछ बास्केटबॉल फ़ैन को सुन रहा हूँ।
वे कह रहे हैं, "देखा,
मैजिक जॉनसन एनबीए में डिफेंस नहीं खेल सकता।"
लगभग दूसरे क्वार्टर में मैं शांत हो गया।
मैजिक ने रोका, और यह आया वो पीछे से।
धोखा। अरे, पास। यह रहा।
पाँच।
जॉनसन ने करीम को पास किया।
तो, अंत में यह हुआ। फ़ोर्ड ने करीम को पास दिया।
स्काईहुक।
और लेकर्स जीत गए! स्कोर!
करीम अब्दुल-जबार ने लॉस एंजलिस लेकर्स को जीत दिलवाई!
और मैजिक जॉनसन ऐसे जश्न मना रहा है
मानो उन्होंने अभी-अभी एनसीएए चैंपियनशिप जीता हो।
मैजिक भागने और कूदने लगा, और हम सब ख़ुश थे
पर हम ख़ुश थे क्योंकि हमने गेम जीत लिया था। मैजिक ख़ुश था क्योंकि वह देख सकता था।
वह एक चैंपियनशिप टीम को बनते देख सकता था।
मैं लॉकर रूम में गया, और करीम ने कहा,
"नए खिलाड़ी, दोबारा कभी ऐसा मत करना।"
हमें और 81 गेम खेलने थे।
अगर हम हर जीत के बाद
इतने भावुक हुए तो हम क्रिसमस तक थक चुके होते।
उसने मुझे ऊँगली दिखाई थी, तो मैंने उसे ऊँगली दिखाई।
"अगर तुमने और 81 बार ऐसा शॉट लगाया,
तो मैं और 81 बार तुम्हारी गोद में कूदूँगा।"
और अचानक, हम जीतने लगे थे।
अगर किसी ने इस देश की दिलचस्पी बढ़ाई है
तो वह यह आदमी है, मैजिक मैन, श्री जॉनसन।
जॉनसन मैजिक मुस्कान बिखेरता है
उसने यह संभव किया कि मैं अपनी छवि बदलूँ,
कि हम जीतने लगे। मैं मुस्कुराना शुरू कर सकता था।
वह वही खिलाड़ी था जिसकी हमें ज़रूरत थी।
यह शानदार है। सब उत्साह में हैं।
और क्या यह ताज़गी-भरा एहसास नहीं है?
यह लोग एक-दूसरे की परवाह करते हैं।
-हम ख़ुशहाल लोगों का दल हैं… -दोस्त।
उसके पास बस एक टी-शर्ट थी। अब उसे देखो। वह रेशमी शर्ट पहनता है।
देखो उसे।
जब लेकर्स जीतने लगे,
इसने लॉस एंजलिस शहर को एकजुट कर दिया।
तो, सभी को ऐसा लगा कि वह उनका हीरो है।
मुझे मैजिक जॉनसन से और उसने कोर्ट में जो किया, उससे प्यार हो गया।
और जिस तरह मीडिया और जनता उससे आकर्षित थी।
ने केवल अश्वेत अमरीका, न केवल अश्वेत बच्चे, अश्वेत किशोर…
ग्रैंट हिल पिस्टन्स फ़ॉरवर्ड 1994-2000
…मैजिक जॉनसन के प्यार में पड़ गए।
मैजिक जॉनसन
पर श्वेत अमरीका भी मैजिक जॉनसन के प्यार में पड़ रहा था।
अश्वेत पुरुष से प्यार करना और उसकी सराहना करना और उससे प्रेरित होना,
यह लगभग कभी सुना नहीं गया था।
लेकर्स!
फ़ोरम इंगलवुड में था।
मैं 14 ब्लॉक दूर पला-बढ़ा था और हमारे पास टिकटें नहीं थीं।
हम चोरी-छुपे घुसने के तरीके ढूँढते थे। हम सुरंग से होकर जाते थे।
और गार्ड से बचकर निकलते थे, और…
फ़ोरम में घुसकर सीटें लेते थे।
यह दोबारा हो रहा है।
मैंने ऐसा होते कभी नहीं देखा था।
मैंने कभी किसी 6'9" को नहीं देखा था, वे फ़्लोर से बॉल उठा रहे थे,
उनकी गति नियंत्रित थी, आक्रमण कर रहे थे।
किसी ने यह गेम ऐसे नहीं खेला था, जैसे उसने खेला था।
वह विरोधाभासी था। वह किसी भी स्थान पर खेल सकता था।
वह 6'9" लंबा पॉइंट गार्ड था,
और उस समय ऐसा कोई नहीं था।
मैजिक जोश में है और उसे यह पता है।
कूपर को शानदार पास दिया और उसने स्कोर किया!
नो-लुक पास। पर…
अर्विन शानदार नो-लुक पास देता था।
इस तरफ़ देखता था, पर बॉल उस तरफ़ जाती थी, पीछे जाती थी।
रैपअराउंड, और स्कोर!
मैं बिना देखे हर किसी को पास दे रहा था, समझे?
पैरों के बीच से, पीछे से।
अरे, और भीड़ बस उत्तेजित हो जाती थी।
मैजिक में एक अंदाज़ था। मैजिक शानदार था।
वह इतनी ख़ुशी से, इतने जोश से खेलता था।
मेरा मतलब, वह मेरा पसंदीदा खिलाड़ी था।
लेकर्स मेरी पसंदीदा टीम बन गई थी।
लोग उसका सम्मान करते थे।
दोनों पक्ष के लोग उसकी सराहना करते थे।
लोग उस जैसा बनना चाहते थे।
सभी इस मैजिक को जानते हैं, इस ख़ुशहाल इंसान को। जो मुस्कुराता रहता है।
शायद वे सोचते होंगे कि कभी कुछ ग़लत नहीं होता है,
या उसकी कोई समस्या नहीं है।
वह बस हर दिन मुस्कुराता रहता है और, और सब कुछ और…
पर मैं भी निराश होता हूँ, और…
अर्विन जॉनसन दूसरा इंसान है। समझे।
यहाँ वह मैजिक है, और यहाँ वह अर्विन है।
पहले साल के दौरान, मुझे घर की बहुत याद आती थी,
इसलिए मेरा फ़ोन बिल काफ़ी ज़्यादा आता था।
वह हमेशा हमें फ़ोन करता रहता था,
हर रोज़ या एक दिन छोड़ कर।
मैं कभी अपने परिवार से दूर नहीं रहा था।
मेरे पिताजी और मेरी माँ हमेशा मेरे हर गेम में होते थे।
घर कॉलेज से 15, 20 मिनटों की दूरी पर था
ताकि मैं घर जाकर घर का बना खाना खा सकता था।
अब मैं ऐसा नहीं कर सकता था।
अब मैं जाकर अपनी माँ को गले नहीं लगा सकता था
या अपने पिताजी से आमने-सामने सुझाव नहीं ले सकता था।
यह रहे प्रसिद्ध नए खिलाड़ी, अर्विन "मैजिक" जॉनसन।
घर से दूर रहकर खेलना कठिन है।
-है न? -बेशक़।
जब घर की भीड़ आपका उत्साह नहीं बढ़ा रही हो।
फ़ोरम इंग्लवुड में था।
अर्विन इंग्लवुड के पास रहता था। पर एक सुरक्षित जीवन जीता था।
लॉन रोज़ेन मैजिक का एजेंट 1987-1996
वह घर जाता था और अपने नन्हे दो-बैडरूम वाले अपार्टमेंट में जाता था।
मैं हर समय अपने अपार्टमेंट में ही रहता था क्योंकि मैं डरा हुआ था।
मैं अब भी एलए से डरता था क्योंकि एलए इतना बड़ा था।
यहाँ आपकी सामाजिक ज़िंदगी कैसी है?
मुझे पता है कि आप कड़ी मेहनत करते हैं,
-हाँ। -पर मौज-मस्ती भी करते हैं।
हाँ, मौज-मस्ती करता हूँ।
मैं ऐसा आदमी था जिसे सुरक्षित रखा गया था,
और नॉर्म निक्सन ने मुझे लोगों से संभलकर रहने को कहा था।
सभी…
एथलीट को जानने की कोशिश में थे, और इसलिए मैंने कहा, "ठीक है।"
आपको इतना ध्यान देना पड़ता है।
फिर आपको पता करना होता है कि…
क्या लोग इमानदार हैं? क्या वे आपका भला चाहते हैं?
क्या आप गेम के बारे में भूलकर बस मौज-मस्ती कर सकते हैं?
यह सच में कठिन है। यह सच में कठिन है।
आपको और लॉस एंजलिस लेकर्स को शुभकामनाएँ।
-यहाँ आकर ख़ुशी हुई। -हमें समय देने के लिए धन्यवाद।
श्री अर्विन "मैजिक" जॉनसन। धन्यवाद, सर।
वह पहली बार मिशिगन से बाहर निकला था,
और वह लोगों पर विश्वास नहीं कर सकता था।
पर लॉस एंजलिस में उस पहले साल में,
जैरी बस ने टीम खरीद ली थी।
सन 1979 में, खेल-संबंधी व्यवसाय का मालिक होने का
डॉ. जैरी बस का सपना साकार हो गया जब उन्होंने एलए लेकर्स, एलए किंग्स
और उनकी लाभप्रद जगह एलए फ़ोरम को 67.5 मिलियन डॉलर में खरीदा।
उन्हें पता था कि मैं घर से दूर था, और उन्होंने कहा, "ए, लड़के।
जब हम ट्रेनिंग कैंप से लौटें,
तो शनिवार को मेरे साथ चलो, और हम एक साथ
यूएससी गेम देखने चलेंगे।
जब वह… हम पहली यूएससी फुटबॉल गेम में गए,
तभी हमने साथ समय बिताना शुरू किया।
हम लेकर गेम के बाद लंच और डिनर करने लगे।
वह मुझसे कहते थे कि इस रेस्टोरेंट में मिलो।
तो मैं उनसे मिलने वहाँ जाता था, और हम साथ खाना खाकर बातें करते थे।
और फिर वह कहने लगे, "ए, मेरे घर पर आओ।
तुम्हारे पास गेट पैड नंबर है। तुम जब मर्ज़ी आ सकते हो।
और मैं अक्सर वहाँ जाने लगा।
हम घंटों तक उनके घर में पूल खेलते थे, और उन्होंने वह कमी पूरी कर दी थी।
मैंने उन्हें बग़ल में बुलाया, और उनसे बातें की। और मैंने कहा,
"क्या आप कृपया मेरे बेटे का ख़याल रखेंगे?"
डॉ. बस ने कहा, "मिसेज़ जॉनसन," उन्होंने कहा, "मैं उसका ख़याल रखूँगा।"
मैंने ज़्यादा राहत महसूस की,
यह जानकर कि उसके पास कोई था जिससे वह बात कर सकता था, कोई ऐसा जो,
उसका ख़याल रखता।
मैजिक: बस ने उसे जैसे गोद ले लिया है
वे काफ़ी क़रीब आ गए थे।
वह जैरी का पालित बेटा जैसा था।
बेशक़, वह उसकी आँख का तारा था।
जॉनसन अचानक आगे बढ़ रहा है।
1980 एनबीए प्लेऑफ़्स
सन्स ने हल्के में लिया। वे स्कोर करने वाले थे। और मैजिक जॉनसन ने हार मानने से इंकार किया,
वापस अंदर आया, करीम को पास किया। शायद इससे काम बन जाएगा।
प्रतिभा, इस जवान लड़के में यही है।
उसका पहला साल शानदार रहा है।
लॉस एंजलिस लेकर्स वेस्टर्न कॉन्फरेंस के…
लेकर्स बनाम सुपरसॉनिक्स लेकर्स ने 4-1 से सीरीज़ जीती
…नए चैंपियन हैं और करीम अब्दुल-जबार ने 38 अंक बनाए।
मैजिक जॉनसन ने 20 जोड़े।
मैं पागल हो रहा था।
मैंने अभी-अभी एक साल पहले एनसीएए चैंपियनशिप जीती थी,
और अब मैं अपने पहले ही साल में एनबीए फ़ाइनल्स में जा रहा था।
एलए के खेल दृश्य से जुड़ने के बाद, एनबीए चैंपियनशिप के
आठ सीज़न बीत चुके हैं।
लेकर्स हमेशा से प्ले-ऑफ़्स तक पहुँचते रहे हैं
पर किसी तरह वे फ़ाइनल्स में या उससे पहले बाहर हो जाते हैं।
मुझे याद है कि हम बस एक-दूसरे को प्रेरित कर रहे थे,
"ठीक है। हम यह कर सकते हैं। हमें यह करना ही होगा।"
जमाल विल्कीज़ लेकर्स फ़ॉरवर्ड 1977-1985
ख़ैर, उस हफ़्ते, रुकी ऑफ़ द यिअर के नतीजे बाहर आए।
बर्ड सबसे बेहतरीन नया खिलाड़ी निश्चित रूप से
मुझे लगा था कि यह क़रीबी मामला होगा। ऐसा नहीं था। मैं हैरान था।
बर्ड 63 वोट
जॉनसन 3 वोट
जब मैंने जाना कि लैरी बर्ड बड़े अंतर से जीता है,
मुझे अच्छा नहीं लगा।
एनबीए रुकी ऑफ़ यिअर चुनाव पर प्रशंसकों ने की आलोचना
पहले साल में मेरे बारे में सभी ने यही कहा था,
"अरे, वह पास दे सकता है। टीम चला सकता है, पर लैरी बर्ड ज़्यादा अंक बनाता है।"
मैं वहाँ बैठे ख़ुद से कह रहा था, "मैं भी अंक बना सकता हूँ, पर वह मेरी भूमिका नहीं है।"
मुझे हर समय यह सुनना पसंद नहीं था।
और इसलिए, एनबीए फ़ाइनल्स में मैं जोश में आ गया।
फ़िलेडैल्फ़िया ने बॉस्टन सेल्टिक्स को पाँच में से चार गेम में हराया।
जूलियस एरविंग ने सबसे ज़्यादा अंक बनाए। औसतन एक गेम में 25 अंक बनाए।
वह डॉक्टर ही हैं जिन पर उन्हें निर्भर होना होगा।
उसकी टीम काफ़ी अच्छी थी। डॉ. जे, जब उनके पास चॉकलेट थंडर,
डैरिल डॉकिन्स था।
अब, मैं फ़िलेडैल्फ़िया 76अर्स का फ़ैन था।
मेरे दीवार पर डॉ. जे का पोस्टर था।
मैं फ़िली के पक्ष में था। मैं डॉ. जे का फ़ैन था।
जेम्स वर्दी लेकर्स फ़ॉरवर्ड 1982-1994
हम सभी चाहते थे कि वह चैंपियनशिप जीते पर हमारे विरुद्ध नहीं।
…चल रहा है। डॉकिन्स द्वारा नियंत्रित जो स्कोर करेगा।
उस सीरीज़ में कई उतार-चढ़ाव आ रहे थे।
हमें पता था कि हम फ़िलेडैल्फ़िया को लेकर व्यस्त थे,
पर एक चीज़ हमारे पक्ष में थी, और वह यह थी कि
लीग में कोई करीम को रोक नहीं सकता था।
करीम दूसरी तरफ़ पलटा, डॉकिन्स नहीं…
-उसे रोकना असंभव था। -मैंने टीम से बात की। मैंने उन्हें बताया,
"सुनो, मैं अपना काम करके के लिए तैयार रहूँगा।"
मैजिक के पास गई, उसने करीम को दिया…
और, फ़ोरम में पाँचवाँ गेम काफ़ी क़रीबी था।
एक दो-दो सीरीज़, यह महत्वपूर्ण गेम था क्योंकि हम तीन-दो तक पहुँच सकते थे।
करीम को चोट लगी है।
करीम अब्दुल-जबार को चोट लगी है। इसमें कोई शक़ नहीं है।
तीसरे क्वार्टर के बीच में,
करीम के टखने में मोच आई।
अरे, उसके बिना वे गंभीर मुसीबत में होंगे।
हम अंत में वह गेम जीत गए। अब हम तीन-दो पर थे।
कृपया। कृपया, उसे थोड़ी जगह दो।
यह विनाशकारी था।
करीम हमारा कप्तान था, और वह हमेशा मौजूद रहता था।
वह पूरी तरह से एक पेशेवर था, चाहे,
उसे माइग्रेन हो या न हो। शायद हम सभी को उम्मीद थी।
अगर उसके लिए खेलना संभव होता, तो वह ज़रूर खेलता। हमें यह पता था।
पैन एएम
अगली सुबह, हम फ़िली जा रहे थे।
हम एयरपोर्ट पहुँचे, और उन्होंने कहा, "अरे, तुमने ख़बर सुनी?"
मैंने पूछा, "कैसी ख़बर?"
हमारे डॉक्टरों ने हमें बताया कि उसे इतनी चोट लगी है
कि वह छठा गेम नहीं खेल पाएगा।
लेकर्स तैयार हैं… पर करीम गेम से बाहर है
हमारे पास इस खेल का सबसे महान स्कोरर नहीं था।
करीम की मोच के कारण छठे गेम में लेकर्स की उम्मीदों पर आशंका
हम करीम के बिना फ़िलेडैल्फ़िया को कैसे हराते?
सभी वहाँ बैठे थे, और आप समझ सकते थे कि वहाँ काफ़ी तनाव था।
और सभी घबराए हुए थे।
कोई बातें नहीं कर रहा था, जो कि अजीब था।
हम अपने कप्तान के बिना यह कैसे करते?
वह तो हमारे साथ चल भी नहीं रहा था।
अरे, उसे काफ़ी चोट आई होगी।
वे सभी परेशान थे और निराश थे कि वह खेल नहीं पा रहा था।
तो, मैंने कहा, "मुझे कुछ करना होगा।"
करीम सीट संख्या 1ए पर बैठता था।
केवल एक ही इंसान था जो कभी 1ए पर बैठा था।
करीम पहली पंक्ति में बैठता था
पर मैजिक और मैं दूसरी पंक्ति में बैठते थे।
तो, मैं दूसरी पंक्ति में था, और मैजिक करीम की सीट पर बैठ गया।
वह बस पीछे मुड़ा और उसने सबकी तरफ़ देखा।
और कहा,
"डरो मत, अर्विन मैजिक जॉनसन यहाँ मौजूद है।"
जॉनसन
मैं तुम्हें
और पूरी टीम को यह दिखाऊँगा कि मैं कैसा खेलता हूँ।
उप-शीर्षक अनुवादक: मून कलिता